אתה נמצא ב: ראשי לקראת החורף: איך להתאים שטיח לסלון?
לקראת החורף: איך להתאים שטיח לסלון?
עם המעבר לעונת החורף בני הבית מתכנסים לשהות ממושכת יותר בבית ומבקשים לייצר לעצמם סביבה חמימה ונעימה. יותר ויותר אנשים מרעננים את חדר המגורים באמצעות סוגי טקסטילים דוגמת כריות נוי,וילונות ושטיחים-פתרון מהיר,קל וזול ליצירת אווירה חדשה לחלל חדר המגורים.
וגם: איך ליצור אוירה חמה בחדרי הבית? מהם הצבעים המומלצים לעונה?
עם המעבר לעונת החורף בני הבית מתכנסים לשהות ממושכת יותר בבית ומבקשים לייצר לעצמם סביבה חמימה ונעימה. יותר ויותר אנשים מרעננים את חדר המגורים באמצעות סוגי טקסטילים דוגמת כריות נוי,וילונות ושטיחים-פתרון מהיר,קל וזול ליצירת אווירה חדשה לחלל חדר המגורים. שטיח מהווה דוגמה מצוינת וקלה לרענון חדר המגורים.הוא מאפשר ללקוח לבטא את טעמו האישי ובעל יתרונות רבים כגון משטח נוח להליכה,מקום בו הילדים יכולים לשחק,בידוד מחום,הפחתת אבק ועמעום קול. סקר שנערך באיקאה בתחום השטיחים מצא ששטיח הנו אחד משלושת הפריטים החשובים ביותר ללקוח בריהוט חדר הסלון אחרי הספה והטלוויזיה.
צבעי החורף המומלצים השנה הם חום אדמה, סגול, אדום חמרה,חרדל. הבדים הפופולאריים השנה הם קטיפה, צמר, הדפסי משבצות, פסים, תבליטים על בדים ועוד. ע"י שילוב של מוצרי טקסטיל כמו וילונות, שטיחים, כריות, מצעים ושמיכות טלוויזיה אפשר בקלות לשנות את האווירה בבית לחורפית, שקטה וחמימה. גופי תאורה בצבעים חמים כגון אדום וצהוב ונרות ריחניים בניחוחות חורפיים ומחממים כשוקולד, קינמון, וניל, תפוח, ואפילו דבש, יוסיפו אף הם ליצירת אוירה חמה.
השתמשו בשטיח לחדר המגורים כמחיצה בין אזורים שונים כגון: טלוויזיה,ספה ושולחן קפה.השטיח יוצר מסגרת טבעית על רצפת הסלון מסביב לפריטי הריהוט.
היתרון בשטיח גדול 3.00X2.00 מ' ומעלה ,שמכסה את כל אזור הישיבה הוא בכך שהוא נותן הרגשת חמימות לחדר הסלון.
בחירת שטיח תיעשה בהתאם לסגנון העיצוב של הסלון בביתכם. בסלון מודרני מומלץ לשים שטיחים צבעוניים. בסלון בסגנון קאונטרי מומלץ לשים צבעים פחות דומיננטיים כגון בז',אוף וויט,טבעי ופסטלים.
בבחירת השטיח חשוב להתייחס לאביזרים המשלימים, דוגמת וילונות וכריות נוי, אשר מכתיבים את הצבעוניות בסלון הבית. במידה וכריות הנוי בספה דומיננטיות, רצוי לא להתחרות ולשלב שטיחים בצבעים בהירים ואחידים.
הטרנד העכשווי בקרב המעצבים והסטייליסטים הינו שימוש בשטיחים כתחליף לתמונת קיר.
בחנויות איקאה ניתן למצוא למעלה מ- 100 סוגי שטיחים מחומרים סינתטיים וטבעיים בגדלים הנעים בין 1.80X0.80 ס"מ ועד 3.50X2.50 מ' ובמבחר סגנונות עיצוב ,צבעים מגוונים ומחירים משתלמים. בנוסף ניתן למצוא שטיחי סף ואביזרים מונעי החלקה לשטיחים.